cyanic-selkie/wikianc huggingface dataset:
עוגת באנט
הדרך להצלחה
האנשים שהפכו את עוגת הבאנט לפופולרית, הם איש העסקים האמריקני ח. דייוויד דלקוויסט ואחיו מארק ס. דלקוויסט, שהקימו יחד את חברת כלי הבישול Nordic Ware שבסיסה בסנט לואיס פארק, מינסוטה. בסוף שנות ה-40 של המאה ה-20, רוז ג'ושוע ופני שאנפילד, חברות אגודת הדסה היהודית-אמריקאית ממיניאפוליס שבמדינת מינסוטה, פנו לדאלקוויסט ושאלו אם הוא יכול לייצר גרסה מודרנית לתבנית קוגלהוף, במקום התבנית המקורית שיוצרה מברזל יצוק. דלקוויסט ומהנדס החברה דון ניגרן עיצבו גרסת אלומיניום יצוק שאותה ייצרה Nordic Ware בכמות קטנה בשנת 1950. כדי שיוכלו לקבל זכויות יוצרים לשם התבנית, הוספה האות "t" למילה "Bund". מספר קטן מהתבניות המקוריות שוכנות כעת באוסף סמית'סוניאן.
בתחילת דרכה, לא זכתה תבנית הבאנט להצלחה רבה, עד כי Nordic Ware שקלה להפסיק את ייצורה. התבנית החלה להימכר במספרים גדולים יותר, כאשר בשנת 1963 הוזכרה בספר הבישול New Good Housekeeping CookBook, אך לא זכתה לפופולריות אמיתית עד 1966, או אז עוגת באנט בשם "מנהרת הפאדג'", שנאפתה על ידי אלה הלפריך, זכתה במקום השני בתחרות האפייה השנתית של פילסברי ובפרס של כ-5,000 דולר. הפרסום שהתקבל הביא ליותר מ-200,000 הזמנות עבור תבניות באנט, והובילו עד מהרה לכך שתבנית באנט עלתה על תבנית Jell-O שהייתה עשויה מפח, כתבנית הנמכרת ביותר בארצות הברית. בשנות השבעים פילסברי קיבלה רישיון לשם Bundt מ- Nordic Ware ובמשך זמן מה מכרה מגוון של תערובות עוגות באנט.
עד כה נמכרו בצפון אמריקה למעלה מ־60 מיליון תבניות באנט על ידי חברת Nordic Ware.
הגל השקט
הגל השקט הוא כינוי לערוץ רדיו ששידוריו פורצים את הדממה רק במקרה של אזעקת אמת.
יוזם הפעלת "הגל השקט" היה פרופ' פרץ לביא, ראש המעבדה לחקר השינה בטכניון (ולימים נשיא הטכניון).
עם התקדמות ימי המלחמה, הורחב השימוש ב"גל השקט" גם לשבתות, על מנת לאפשר לציבור שומרי השבת לקבל עדכונים ביטחוניים בעת השמע אזעקה, וזאת ללא הצורך להדליק את מקלט הרדיו בשבת, אלא להשאירו מופעל לכל משך השבת.
שימוש חוזר ברעיון "הגל השקט" נעשה לימים גם בזמן מלחמת לבנון השנייה, מבצע עופרת יצוקה, מבצע עמוד ענן, מבצע צוק איתן ומבצע שומר החומות, מבצע מגן וחץ, אך בניגוד לימי מלחמת המפרץ, התדרים שהוקצו היו אזוריים בלבד (קול המוסיקה, רדיו חיפה, רדיו דרום, רדיו קול ברמה, רדיו קול חי, רדיו תל אביב וכולי).
הליגה של קמברה
הליגה של קמברה (בצרפתית: Ligue de Cambrai, בגרמנית: Liga von Cambrai) הייתה קואליציה צבאית, שנוצרה כתוצאה של הסכם קמברה מ-10 בדצמבר 1508 ושכללה את לואי השנים עשר, מלך צרפת, את מקסימיליאן הראשון, קיסר האימפריה הרומית הקדושה ואת פרננדו השני, מלך אראגון. היא הייתה מכוונת נגד הרפובליקה של ונציה במטרה לכבוש שטחים אחדים שהיו בשליטתה. במרץ 1509 חבר לברית זו גם האפיפיור יוליוס השני.
הליגה של קמברה פתחה בקרבות ב-1 באפריל 1509. צבא ונציה הובס על ידי הצרפתים בקרב אניידלו ב-14 במאי 1509, שבו הצטיין במיוחד בגבורתו האביר באיאר. אולם בשנת 1510, מודאג מהצלחות המלך לואי, עזב האפיפיור יוליוס השני את הברית ועבר עם צבאו לצדה של ונציה. ב-4 באוקטובר 1511 הוא הקים את הליגה הקדושה נגד צרפת.
שרגא בישגדא
שרגא בישגדא היא סדרה קומית-חינוכית לילדים המשודרת בטלוויזיה החינוכית בכיכובו של מוני מושונוב.
רקע
שרגא הוא כותב בלוג יומי מצולם אשר עוסק באישים חשובים. שרגא סוקר בבלוג שלו אנשים אשר תרמו למדע, לאמנות, לתרבות, לרפואה, לחברה ולפוליטיקה. כגון: אליעזר בן-יהודה, ארכימדס, צ'ארלי צ'פלין, אברהם שלונסקי, לאה גולדברג, מרתה גרהם, הנס כריסטיאן אנדרסן, דוד בן-גוריון ועוד. הוא נתקל בבעיות ומצליח לפתור אותן בעזרת עליזה השכנה ונטע עוזרת הבית.
קושאלין
קושאלין (בפולנית: Koszalin, נהגה: ; בקשובית: Kòszalëno; בגרמנית: Köslin) היא עיר בחבל פומרניה, בפרובינציית פומרניה המערבית שבצפון-מערב פולין. כ-12 קילומטרים מדרום לחופי הים הבלטי.
העיר קומה במהלך המאה ה-11 ובהדרגה מספר תושבים בממוצא גרמני עלה. בשנת 1618 העיר סופחה לברנדנבורג-פרוסיה. מאז ועד לסוף מלחמת העולם השנייה העיר הייתה חלק של מדינות גרמניות. לאחר סיום המלחמה האזור סופח לפולין וכל אוכלוסייה גרמנית עזבה את אזור. לעומת זאת לאזור הגיעו מתיישבים פולנים מאזורים במזרח שהועברו לשליטת ברית המועצות.
קושאלין היא עיר במעמד מחוז ובירת מחוז קושאלין שבפומרניה המערבית. בין 1950–1998 הייתה בירת פרובינציית קושאלין.
בסוף שנות ה-60 של המאה ה-20 בעיר הוקם בית ספר גבוה לטכנולוגיה שבשנת 1996 קיבל מעמד של אוניברסיטה.
ביוזמת תושבת המקום בשנת 1994 הוקם מוזיאון המוקדש לפעילות של ולדימיר ויסוצקי. המוזיאון כולל כ-20 פריטים שנאספו ברחבי העולם. המוזיאון מקדם תרגום של שירי ויסוצקי לשפות שונות. במסך הכול הם תורגמו ל-157 שפות בהשתתפות מתרגמים מ-26 מדינות.
הקורפוס ה-32 (ורמאכט)
הקורפוס ה-32 (בגרמנית: XXXII. Armeekorps) היה קורפוס של הוורמאכט שלחם במלחמת העולם השנייה.
היסטוריה
הקורפוס הוקם ב-26 במרץ 1945 בשטטין על בסיס המחוז הצבאי ה-2, וכמפקדו מונה פרידריך-אוגוסט שק. הקורפוס השתתף בקרבות בפומרניה כחלק מארמיית הפאנצר השלישית, וב-8 במאי 1945 נכנע לכוחות הצבא הרוסי.
אנדרטה לזכר נופלי בני ברק
האנדרטה לזכר נופלי בני ברק היא אנדרטת זיכרון לחללי מערכות ישראל הניצבת בעיר בני ברק.
המבנה
האנדרטה ניצבת בגן העצמאות שבשכונת גבעת סוקולוב, פארק עירוני קטן הממוקם בנקודה גבוהה בעיר (כ- 70 מטר מעל פני הים). היא מורכבת משני כתלים כהים בגובה משתנה, המקיפים בחלקה רחבה מוגבהת בעלת צורה אובאלית. בתוך הרחבה ממוקמת גינת נוי קטנה. הכתלים אינם מחוברים וביניהם קיים מעבר אל השטח שמאחורי האנדרטה. בקצה הכותל הקצר מבין השניים מתנשא עמוד אנכי, ובקצה הנגדי של הכותל האחר קבועה קורה אופקית, המדמה עמוד שנפל. על גבי הכותל הארוך קבועות טבלאות שיש, שעליהן חרותים שמות בני העיר שנפלו במערכות ישראל. פרט לכך אין באנדרטה כל כיתוב נוסף. לפני האנדרטה משתרעת רחבה מרוצפת.
על גבי האנדרטה מונצחים שמותיהם של 413 נופלים.
האנדרטה הוקמה בשנת 1976 ביוזמת עיריית בני ברק וארגון יד לבנים. היא עוצבה על ידי מרים ורחל חלפי.
מופע שנות ה-90 (סדרת טלוויזיה)
מופע שנות ה-90 (באנגלית: That '90s Show) היא סדרת טלוויזיה אמריקאית מסוגת הקומדיית מצבים תקופתית שעלתה לשידור בנטפליקס ב-19 בינואר 2023, וגררה ביקורות שליליות רבות. הסדרה היא ספין אוף המשכי של מופע שנות ה-70 שעלתה לשידור בשנת 1998 וזכתה לפופולריות רבה שתרמה להתפתחות קריירת המשחק של צוות האנסמבל שעמד בראשה. חלק משחקני סדרת המקור שבים לגלם דמויות מוכרות.
בפברואר 2023 נטפליקס הודיעו שהסדרה תחודש לעונה שנייה.
תקציר העלילה
במהלך שנות ה-90, ליה פורמן (בתם של אריק ודונה מסדרת המקור), מבקרת בוויסקונסין את סבה וסבתה (רד וקיטי מסדרת המקור) ומתחברת עם קבוצה של צעירים מקומיים.
פיתוח
באוקטובר 2021 נטפליקס הזמינה את עונתה הראשונה של הסדרה, בהשתתפותם של קורטווד סמית' ודברה ג'ו ראפ ששבים לגלם את בני הזוג רד וקיטי פורמן מ"מופע שנות ה-70"; יוצריה של הסדרה-האם, בוני טרנר וטרי טרנר, שבים ככותבים ומפיקים ביחד עם בתם לינדסי טרנר.
ליהוק
בפברואר 2022 התפרסם שלקבוצת הצעירים החדשה שתוביל את הסדרה לוהקו קיילי הופ האברדה, אשלי אופדרהייד, מייס קורונל, מקסוול אייסי דונובן, ריין דוי וסם מורלוס. באפריל 2022 נודע ששחקנים נוספים מסדרת המקור ישובו לגלם דמויות מוכרות בתפקידי אורח ובהם טופר גרייס, אשטון קוצ'ר, וילמר ולדראמה, מילה קוניס ולורה פריפון. דני מסטרסון לא לוהק בחזרה לתפקיד סטיבן הייד מכיוון שבשנים שטרם הפקת הסדרה הוגשו נגדו תלונות בעוון תקיפות מיניות ועמד למשפט באשמת מעשי אונס. במאי 2022 נודע שטומי צ'אנג ישוב לגלם את דמותו של ליאו ההיפי מהסדרה-האם.
אנמיה ממחלה כרונית
אָנֶמְיָה מִמַּחֲלָה כְּרוֹנִית, או אָנֶמְיָה מִדַּלֶּקֶת, היא אנמיה הנגרמת כתוצאה ממצב דלקתי, לרבות זיהום, נזק לרקמה ומצבים נוספים הקשורים בהפרשת ציטוקינים מעודדי דלקת. אנמיה זו משתייכת לקבוצת האנמיות ההיפופרוליפרטיביות, שבהן מח העצם אינו מייצר מספיק תאי דם אדומים. זוהי האנמיה השנייה בשכיחותה, לאחר אנמיה מחוסר ברזל.
אפידמיולוגיה
שיעורי ההימצאות וההיארעות של אנמיה ממחלה כרונית עולים עם הגיל, והיא מהווה כ-20% ממקרי האנמיה בקשישים. בקבוצת אוכלוסייה זו הדבר מגביר פי חמישה תחלואה ותמותה.
אטיולוגיה
אנמיה ממחלה כרונית יכולה להיגרם מכל מצב דלקתי, אך במיוחד ממצבים הקשורים בהפרשת ציטוקינים מעודדי דלקת לאורך זמן. יחד עם זאת, ישנם מקרים של אנמיה הנובעים מדלקת חריפה ומסווגים אף הם תחת מחלה זו. עם הסיבות השכיחות לאנמיה זו נמנים זיהומים, סרטן, מחלות חיסון עצמי, אי-ספיקת כליות כרונית ומחלת השתל נגד המאכסן.
פתופיזיולוגיה
ציטוקינים מעודדי דלקת דוגמת אינטרלוקין 1, אינטרלוקין 6 ו-TNF מדכאים מספר מסלולים הקשורים בחומרי הגלם הדרושים לייצור תאי דם אדומים, בהם ברזל ואריתרופויאטין. אינטרלוקין 1 מדכא ישירות ייצור של אריתרופויאטין, ודרך מסלול של אינטרפרון גמא מדכא גם את התגובה של תאי האב האריתרואידים במח העצם לאריתרופויאטין. גם TNF מדכא את תגובת תאי מח העצם לאריתרופויאטין דרך אינטרפרון גמא. במקביל, רמות החלבון הפצידין עולות, ודרך דיכויים של ספיגת הברזל מן המזון ושחרור הברזל מן המאגרים בגוף, זמינות הברזל יורדת. נוסף על כך, אורך חיי תאי הדם האדומים מתקצר בזמן דלקת לכ-70–80 יום, במקום 120 יום.
באנמיה הנגרמת מדלקת חריפה גורמים הציטוקינים והחום הנלווה להם לתמותה מוקדמת של תאי דם אדומים המתקשים לשמור על שלמות קרום התא שלהם. ההמוליזה בטרם עת מביאה לירידה חדה של 2–3 גרם/ד"ל ברמות ההמוגלובין תוך יום–יומיים. עם זאת, באופן כללי אנמיה הנגרמת מדלקת חריפה היא קלה יותר, ועם הזמן מחמירה.
בדיקות מעבדה
חומרת האנמיה באנמיה ממחלה כרונית היא לרוב קלה, כשבמשטח דם תאי הדם האדומים יכולים להיות בעלי גודל תקין או קטנים (מיקרוציטיים). נתונים אלה מושפעים גם מאופי מחלת הרקע שבעטיה נגרמה האנמיה. רמות הברזל בדם נמוכות מהרגיל, פחות מ-50 מק"ג/ד"ל, אך לא נמוכות כמו באנמיה מחוסר ברזל. רמות הפריטין במצבי דלקת דווקא יכולות לעלות עד פי שלושה מרמתו הרגילה. רמות הטרנספרין, כפי שמבוטאות במדד קיבולת הקשירה של ברזל לטרנספרין (TIBC), נמוכות מהתקין, בניגוד לאנמיה מחוסר ברזל, וגם הרוויה של טרנספרין בברזל נמוכה, אך לא כמו באנמיה מחוסר ברזל.
טיפול
כמו באנמיות היפופרוליפרטיביות נוספות שבהן רמת האריתרופויאטין נמוכה, גם באנמיה ממחלה כרונית אריתרופויאטין חיצוני משמש לתיקון האנמיה. מאחר שבמתן אריתרופויאטין יש עידוד של יצירת תאי דם אדומים ותוך כדי כך ניצול של ברזל, בטרם המתן מתבצעת בדיקה שאכן מאגרי הברזל בגוף תקינים. אם אין הדבר כך, את הטיפול באריתרופויטין מקדים מתן ברזל. במצב של מאגרי ברזל תקינים, ניתן להגיע לרמות המוגלובין של 10–12 גרם/ד"ל תוך 4–6 שבועות. לאחר ההגעה ליעד ההמוגלובין מפחיתים את מינון האריתרופויאטין. גורמים שעלולים לפגוע בתגובת מח העצם לאריתרופויאטין הן רמות ברזל נמוכות, זיהום, הרעלת אלומיניום ופעילות יתר של בלוטת יותרת התריס.
מוקדמות מונדיאל 2026
מוקדמות מונדיאל 2026 הוא השלב המקדים למונדיאל 2026, ובו יתחרו 207 נבחרות, מתוכן יעפילו 51 נבחרות למונדיאל, בנוסף למארחות, קנדה, ארצות הברית ומקסיקו, שהעפילו אוטומטית לטורניר, ללא צורך בהשתתפות במשחקי המוקדמות.
51 המקומות הפנויים יתחלקו כך בין קונפדרציות הכדורגל:
אסיה
45 הנבחרות החברות בקונפדרציית הכדורגל של אסיה (AFC) יתמודדו על 8 מקומות ישירים למונדיאל 2026 ועוד מקום בפלייאוף הביניבשתי. המוקדמות יתקיימו במספר סיבובים כאשר שני הסיבובים הראשוים משמשים גם כמוקדמות לגביע אסיה בכדורגל 2027
אירופה
55 הנבחרות ששייכות לאופ"א יתמודדו על 16 מקומות במונדיאל.
הערה: נכון ליולי 2023 נבחרת רוסיה מושעית מפעלות בינלאומית בעקבות מלחמת אוקראינה–רוסיה. אולם טרם הוחלט אם יורשו להשתתף במוקדמות מונדיאל 2026 או לא.
אוקיאניה
לראשונ מובטח מקום ודאי לנציגת אוקיאניה במונדיאל. בנוסף למקום בפלייאוף הביניבשתי. שיטת המודקמות טרם הוגדרה.
אפריקה
54 הנבחרות החברות בקונפדרציית הכדורגל של אפריקה (CAF) יתמודדו על 9 מקומות במונדיאל בנוסף למקום בפלייאוף הביניבשתי.
אמריקה הצפונית
שלוש נבחרות יארחו את המונדיאל ולכן הן העפילו אליו אוטומטית, קנדה, ארצות הברית ומקסיקו.
אמריקה הדרומית
באוגוסט 2022 החליטה CONMEBOL להמשיך בשיטת המוקדמות כמו ששת טורנירי המוקדמות הקודמים. 10 הנבחרות ששייכות ל־CONMEBOL יתמודדו בבית אחד על 6 מקומות למונדיאל ומקום אחד לפלייאוף הבין־יבשתי.
בעקבות זיוף מסמכי הלידה של ביירון קסטיו במוקדמות הקודמות על ידי ההתאחדות האקוודורית, לאקוודות הורדו שלוש נקודות.
פלייאוף בין־יבשתי
שש נבחרות יעפילו לפלייאוף הביניבשתי. בשלב הראשון ישחקו 4 הנבחרות המדורגות נמוך יותר בדירוג פיפ"א. בשלב השני, שתי המנצחות ישחקו נגד שתי המדורגות הראשונות. שתי המנצחות יעפילו למונדיאל.
יחסי אוסטרליה–אזרבייג'ן
יחסי אוסטרליה–אזרבייג'ן הם היחסים הדו-צדדיים בין הרפובליקה של אזרבייג'ן לבין חבר העמים של אוסטרליה.
יחסים דיפלומטיים
ב-26 בדצמבר 1991 הכירה אוסטרליה בעצמאותה של אזרבייג'ן. יחסים דיפלומטיים בין המדינות כוננו ב-19 ביוני 1992. בשנת 2012 חגגו שתי המדינות 20 שנה של יחסים דו-צדדיים.
יחסים בין פרלמנטריים
קיימת קבוצת עבודה בנושא היחסים הבין-פרלמנטריים בין אזרבייג'ן ואוסטרליה במילי מג'ליס של אזרבייג'ן. קבוצת עבודה זו הוקמה ב-13 בדצמבר 2005 בשם "קבוצת עבודה אזרבייג'ן–אוסטרליה בנושא יחסים בין-פרלמנטריים" ובראשה עמד אממברדי איסמאילוב.
הגירה
במהלך מפקד האוכלוסין האוסטרלי ב-2011, 450 איש אמרו שיש להם אבות קדומים מאזרבייג'ן. עם זאת, ההערכה היא כי ישנם יותר אזרים החיים באוסטרליה.
יחסי סחר
בשנת 2014 ייצאה אוסטרליה 9.24 מיליון דולר לאזרבייג'ן, כאשר החמאה מהווה את הנתח הגדול ביותר של 6.38 מיליון דולר. אזרבייג'ן ייצאה סחורות בשווי 85.04 מיליון דולר באותה תקופה, בעיקר נפט לא מעובד.
קולומביה האוס
קולומביה האוס (Columbia Haus) היה בית מעצר בברלין, ששימש את השלטון הנאצי בגרמניה בשנים 1933 עד 1936. היה זה אחד ממתקני המעצר הראשונים שהקימו הנאצים לאחר עלייתם לשלטון.
היסטוריה
בניין בית המעצר שכן ברובע טמפלהוף של ברלין, בגבולו הצפוני של שדה התעופה טמפלהוף. הוא נבנה במקור כדי לשמש כתחנת משטרה צבאית. היו בו 134 תאי מעצר, עשרה חדרי חקירות וחדר לשומרים. מ-1929 היה הבניין נטוש. הוא החל לשמש כבית מעצר וכמחנה ריכוז מיד לאחר עליית הנאצים לשלטון ב-1933. בספטמבר 1933 היו כלואים בו 400 אסירים. רובם היו קומוניסטים ויהודים.
בתחילה אויש בית המעצר על ידי אנשי האס אס והאס אה. מאוחר יותר הוא הופעל על ידי הגסטפו, ומדצמבר 1934 היה בית המעצר כפוף ליחידת הפיקוח על מחנות הריכוז של האס אס בפיקודו של תאודור אייקה. המקום נודע לשמצה בברלין בשל העינויים שהושתו על האסירים בו.
רבים מבכירי מנגנון הריכוז וההשמדה לעתיד שירתו בסגל בית המעצר בתפקידים שונים. ביניהם היו קארל אוטו קוך, לימים מפקד מחנות מיידנק ובוכנוואלד, שפיקד על בית המעצר; ארתור ליבהנשל, לימים מפקד מחנות ההשמדה אושוויץ ומיידנק, ששימש כשליש בית המעצר; ריכרד בר, לימים מפקדו האחרון של מחנה אושוויץ; תיאודור דנקר, שארגן לימים את שילוחם להשמדה של יהודי איטליה, הונגריה, תראקיה ומקדוניה וכן של יהודי פריז.
באוגוסט 1936 נסגר בית המעצר כדי לאפשר את הרחבת שטח שדה התעופה טמפלהוף ובהמשך נהרס. האסירים שהוחזקו בו עם סגירתו הועברו אל מחנה הריכוז זקסנהאוזן.
בסמוך לאתר בניין בית המעצר הוקמה לאחר המלחמה אנדרטה לזכר קרבנותיו, שעוצבה על ידי גיאורג סיברט.
תצפית (צבא)
תצפית (באנגלית: Look-out, Observation) בהקשר הצבאי היא התבוננות ומעקב בראייה אחר המתרחש במרחב שטח מוגדר לשם איסוף מודיעין חזותי או הכוונת פעולות צבאיות. תצפית יכולה להיעשות בראייה ישירה של אדם, בסיועו של אמצעי אופטי כלשהו; היא יכולה להיעשות גם על ידי פלטפורמה בלתי מאוישת - כלי רכב או כלי טיס - המשמשת כתווך המעביר את המראות שהוא קולט אל תצפיתן אנושי הנמצא באתר מרוחק ממנו. עם הזמן עלתה מאוד חשיבותה של התצפית האווירית, הנערכת באמצעות כלי טיס שונים.
את המילה תצפית חידש הבלשן יצחק אפשטיין. ממילה זאת נגזר בצה"ל הפועל התנייני לְתַצְפֵּת.
מטרות קיום התצפית
בהתאם לכך עורכי התצפית עשויים להיות תצפיתני מודיעין, מפקדים בדרג מסוים המכוונים פעילות צבאית המתרחשת במרחב התצפית, או קציני תצפית קדמיים המכוונים ירי אל מטרות.
תצפית יכולה להיערך במשך זמן קצר - דקות או שעות מעטות, או במשך זמן ממושך - מימים אחדים ועד מספר חדשים, ואף לאורך שנים.
מרחב התצפית, נושא התצפית ומיקומה
המרחבים העשויים להיות נושא לתצפית הם מגוונים. כך, תצפית עשויה להיעשות על בנין מסוים או על חלק ממנו ; על רחוב במקום יישוב; על מקבץ בניינים (כמו מפעל או בסיס צבאי); על שטח פתוח - החל משטח בן מספר מטרים מרובעים ועד לשטח בעל טופוגרפיה מגוונת, המשתרע על פני מספר קילומטרים מרובעים.
בהתאם לאפשרויות שנמנו יכול טווח התצפית להשתנות ממספר מטרים ועד למספר קילומטרים, וכאשר המדובר בתצפית הנעשית באמצעות כלי טיס (כולל לוויינים) - גם עד עשרות ומאות קילומטרים.
מיקום התצפית נגזר מטבע הדברים מן המרחב והפעילות המהווים נושא לתצפית, ממטרות התצפית וכן משיקולים אחרים, הספציפיים לפעולה הננקטת. כעמדת תצפית קרקעית תיבחר בדרך כלל נקודה מוגבהת כלשהי ביחס למרחב שעליו נעשית התצפית - בניין גבוה, גבעה, סוללה, רכס, תל או הר, אשר מהם משתרעים קווי ראייה ישירים אל הנקודות במרחב המשמשות נושא לתצפית (אם כי לעיתים נעשה שימוש באמצעי תצפית המייתרים את הצורך בקיום קו ראייה אל יעדי התצפית). גם נקודה המוגבהת באמצעים מלאכותיים - כמו מגדל או תורן - יכולה לשמש לתצפית.
נקודת התצפית תיבחר כמעט תמיד מראש, כאשר קיומם של קווי ראייה ישירים ממנה אל היעדים המבוקשים יכול להיבדק ולהיקבע מראש על ידי עריכת ניתוח טופוגרפי של סביבת התצפית (כלומר ניתוח המאתר את העצמים הצפויים לקטוע את קווי הראייה הישירים אל היעדים, והמסייע לבחור את נקודת התצפית בהתאם לכך).
נקודות התצפית הקרקעיות יהיו לרוב מוסוות על מנת להסתיר את קיומן. לכך יש מטרה כפולה - לשם הגנת העמדה והנמצאים בה, כמו גם על מנת שלא להרתיע את מושא התצפית מפעילותו, באופן שניתן יהיה לעקוב אחריו בצורה מועילה.
נקודות תצפית עשויות להיות מבוצרות במידה כלשהי - לדוגמה בונקר בטון לתצפית ארטילרית. חסרונה של נקודת תצפית מבוצרת הוא היותה עמדה קבועה, שמיקומה ידוע בדרך כלל לאויב ושעל כן היא פגיעה יותר לתקיפה מצדו.
אמצעים לתצפית קרקעית
לאמצעים טכנולוגיים הייתה מאז ומתמיד חשיבות רבה לקיומן של תצפיות, וחשיבות זו הולכת וגוברת בעידן הטכנולוגיה המתקדמת.
תצפיתן הנמצא בנקודת תצפית קרקעית או על גבי כלי רכב יעשה כמעט תמיד שימוש באמצעי תצפית כלשהו. אמצעי התצפית הבסיסי הוא משקפת שדה פשוטה, אך לצורך תצפית עוצבו דגמים רבים של משקפות משוכללות וארוכות טווח יותר (ובהן משקפות שעוצבו על מנת להקטין את סכנת הפגיעה בתצפיתן). אמצעי תצפית משוכללים יותר עשויים לכלול אמצעי הדמיה תרמית או הדמיית מכ"ם, המשולבים באמצעים לתקשורת נתונים.
מצלמות ומכשירי מכ"ם יכולים להיות מותקנים בעמדות תצפית קרקעיות בלתי מאוישות, ולשדר את המראה הנקלט בהם אל תצפיתן הנמצא באתר אחר, כמו מרכז פיקוד ושליטה. כאלו הן למשל מצלמות המותקנות על גבי תורן גבוה על מנת שיצפו על פני מרחב גדול, והניתנות לכוונון באמצעות התצפיתן המרוחק.
אמצעים לתצפית אווירית
האמצעים המשמשים לתצפית אווירית הם קודם לכל כלי טיס שונים, שכל אחד מהם מתאים למשימות תצפית שונות:
לרשות תצפיתן המצוי על סיפונו של כלי טיס יכולים לעמוד אמצעים כמו אלו המשמשים את התצפיתן הקרקעי.
קבוצת תמה
קבוצת תמה היא חברה לייצור מוצרים מפלסטיק, המתמחה בייצור מוצרי אריזה והגנה לחקלאות. החברה שייכת לקיבוצים משמר העמק וגלעד, והיא אחת מחברות התעשייה הקיבוצית הגדולות בישראל ואחת מחברות הפלסטיק המובילות במדינת ישראל.
תצפית (צבא)
אמצעים לתצפית אווירית
מצלמות ומכשירי מכ"ם מותקנים גם בכלי טיס בלתי מאוישים. אמצעים אלו מאפשרים קיום תצפית אווירית מגבהים שונים. תצפית זו איננה בהכרח רציפה כתצפית קרקעית, והיא עשויה להיות מורכבת ממספר סבבים נפרדים של תצפית וצילום. המודיעין המופק מהם מתקבל על ידי השוואה בין הצילומים המתקבלים במסגרת סבבים אלו.
קבוצת תמה
היסטוריה
החברה הוקמה בשנת 1950 כדי לספק פרנסה לחברי קיבוץ משמר העמק שחזרו מקרבות מלחמת השחרור. השם "תמה" הוא ראשי תיבות של "תעשיות משמר העמק". החברה ניסתה לייצר מספר מוצרים שונים, אך היא לא הייתה רווחית.
רק במחצית השנייה של שנות ה-80 החלה החברה לייצר רשתות לחציר, והחלה להיות רווחית. מאז גדלה החברה, התפתחה ורכשה חברות נוספות, וכן הקימה חברות שיווק ברחבי העולם.
החברה כיום
בנוסף לאתרי ייצור בישראל (משמר העמק, גלעד ואזור התעשייה אלון תבור), לחברה אתרי ייצור בפולין, בהונגריה, בברזיל ושני אתרים באיטליה, ובעבר גם בבריטניה. כמו כן יש לה חברות שיווק בארצות הברית, בקנדה, בגרמניה, במקסיקו, בצרפת, באירלנד, בסקנדינביה (בשוודיה), וכן במדינות עם אתרי הייצור, לרבות בריטניה.
החברה רשמה מספר פטנטים, ועובדת בשיתוף פעולה עם חברת ג'ון דיר האמריקאית.
בין המוצרים של החברה נמנים רשתות חציר, עטיפות כותנה, חבלים ועוד. כמו כן, החברה מייצרת כלי בית, ומחזיקה חנות מפעל במשמר העמק.
החברה מעסיקה חברי קיבוץ משני הקיבוצים, במבחי"ם ("בן משק בשנת חופש", צעירים אחרי צבא שבאים לעבוד לתקופה מוגדרת ומקבלים מגורים בקיבוץ וחיים בו בתנאים מיוחדים), וכן שכירים מבחוץ.
החברה מהווה עוגן כלכלי משמעותי לשני הקיבוצים המחזיקים בה, ושניהם משתייכים למטה השיתופי בתנועה הקיבוצית.
אחריות מגדרית
אחריות מגדרית (באנגלית: Gender Responsibility) עניינה מחויבות ופעילות לקידום גיוון, הוגנות והכללה מגדריים (Gender Diversity, Equity & Inclusion). אחריות מגדרית מבטאת מחויבות לערכים של כבוד האדם, צדק ושוויון לעקרונות של מיצוי ההון האנושי ולקידומם של אינטרסים חברתיים וכלכליים. אימוצה מייצר תועלות חברתיות, ארגוניות וכלכליות.
הגדרה
אחריות מגדרית היא שם כולל לעקרונות המדיניות, ההחלטות, החקיקה, התהליכים והפרקטיקות שתכליתם לייצר גיוון, הוגנות והכללה מגדריים בפעילות ממשל, ארגון או תאגיד.
אחריות מגדרית בארגונים
האחריות המגדרית היא מקרה פרטי של אחריות התאגידית (Corporate social responsibility - CSR) וממשל תאגידי (Corporate Governance). היא ביטוי מקובץ למכלול נורמות משפטיות מתחום זכויות האדם זכויות עובדים הנוגעות למגדר ומניעת הטרדה מינית החלות במגזר הציבורי ובמגזר הפרטי ולעקרונות של מיצוי הון אנושי. אימוץ האחריות המגדרית עולה בקנה אחד עם המטרות העיקריות של ארגונים מתחומים פעילות שונים, בכלל זה ארגונים עסקיים שמטרתם העיקרית השאת רווחים. האחריות המגדרית נוגעת למספר תחומים באחריות התאגידית ביניהם ערכים של אחריות חברתית (שוויון הזדמנויות לנשים וגברים, יצירת סביבת עבודה הוגנת, פילנתרופיה, התנדבות) וערכים של ממשל תאגידי.
יתרונות האחריות המגדרית
לאימוץ האחריות המגדרית ומימושה תועלות רבות לארגונים ותאגידים:
החזר גבוה על השקעה באחריות מגדרית
לאימוץ המחויבות לאחריות המגדרית השפעה חיובית כפולה על הארגון. בתוך הארגון היא פועלת לשיפור תהליכים ותוצרים וכלפי חוץ לשיפור תדמיתו כארגון אחראי. לפיכך, ההחזר על השקעה בתחום האחריות המגדרית צפוי להיות גבוה יותר מהשקעה בכל תחום אחר הקשור לאחריות תאגידית.
מימוש אחריות מגדרית
הצגת נתונים אודות הנושא המגדרי בדו"חות, ובסיכומי הפעילות של הארגון מעידה אף היא על מחויבותו למימוש. המימוש החיצוני של האחריות המגדרית יכול להתבטא במחויבות לשרשרת אספקה אחראית מגדרית. השקעה ותמיכה בחינוך לאוריינות מגדרית יכולים להיות מימוש פנימי וחיצוני של אחריות מגדרית.
הקורפוס ה-33 (ורמאכט)
הקורפוס ה-33 (בגרמנית: XXXIII. Armeekorps) היה קורפוס של הוורמאכט שלחם במלחמת העולם השנייה.
מוקדמות מונדיאל 2026 - אמריקה הדרומית
מוקדמות מונדיאל 2026 של CONMEBOL הוא השלב המקדים למונדיאל 2026 שיתקיים באמריקה הצפונית, עבור נבחרות כדורגל לאומיות החברות בקונפדרציית הכדורגל של אמריקה הדרומית (CONMEBOL). לאמריקה הדרומית מוקצים 6 מקומות ישירים למונדיאל ומקום אחד בפלייאוף הבין יבשתי.
הקורפוס ה-33 (ורמאכט)
היסטוריה
הקורפוס הוקם ב-23 בינואר 1943 בנורווגיה על בסיס הפיקוד המיוחד הגבוה ה-33 (Höheres Kommando z.b.V. XXXIII), וכמפקדו מונה ארווין אנגלברכט. הקורפוס השתתף בקרבות בנורווגיה כחלק מארמיית נורווגיה, ולאחר מכן כחלק מהארמייה ההררית ה-20, וב-8 במאי 1945 נכנע לבעלות הברית.
מוקדמות מונדיאל 2026 - אמריקה הדרומית
המשחקים יחלו ב-7 בספטמבר 2023 ויסתיימו בספטמבר 2025.
בעקבות זיוף מסמכי הלידה של ביירון קסטיו במוקדמות הקודמות על ידי ההתאחדות האקוודורית, לאקוודות הורדו שלוש נקודות.
פורמט
באוגוסט 2022 החליטה מועצת CONMEBOL להמשיך בשיטת המוקדמות ששימשה בששת הסבבים הקודמים (החל מ-1998). עשר הנבחרות ישחקו בבית אחד בשיטת בית-חוץ.
ויסוניק
ויסוניק היא חברה ישראלית למוצרי אבטחה שנמכרה בשנת 2011 לחברת טייקו (Tyco) בכ-100 מיליון דולר. לחברה מרכז פיתוח ברמת החייל ומפעל ייצור בפארק התעשייה קריית גת. באמצע שנת 2017 הודיעה חברת טייקו על כוונתה להעביר את מפעל הייצור לסין.
היסטוריה
חברת ויסוניק הוקמה על ידי האחים משה ויעקב קוטליצקי, צעירים בראשית שנות ה-20 שלהם, בראשית שנות ה-70, לצורך ייצור אנטנות לחברת בת של אמקור. החברה החלה לעבור לייצור מערכות אזעקה לאחר שהאזעקה שלהם התקלקלה והם ניסו לתקנו לבד. בשנות ה-70 נרשמה החברה כמארגנת שירותי שמירה. ההצלחה האירה לחברה פנים והיא הגיעה למכירות של 18 מיליון דולר בשנה. אחד המוצרים הראשיים של החברה היה חיישן תת-אדום פסיבי לגילוי תנועת בני אדם, בהתבסס על מערך דו־ממדי. בתחילת שנות ה-90, בעקבות ההצלחה, השקיעה החברה יותר במחקר ופיתוח והחלה בהגשת בקשות לפטנטים. בשנת 1994 עזב משה קוטליצקי את החברה ומכר את חלקו לאחיו יעקב, שבעקבות זאת החל בבניית שדרה ניהולית לחברה. בשנת 1999 פרש קוטליצקי מתפקיד מנכ"ל החברה כדי להתמקד בצד השיווקי של המחקר והפיתוח.
בשנת 2003 מוזגה חברת בת של "ויסוניק" עם חברת אלפס של ישראל רדומסקי. החברה החדשה נקראה "ויסוניק טכנולוגיות". עסקה זאת התבררה כשגיאה והסבה לחברה הפסדים כבדים.
בשנת 2004 הונפקה ויסוניק בבורסה של לונדון. בשנת 2011 נמכרה החברה לטייקו העולמית על פי שווי של כ-100 מיליון דולר.
בשנת 2017 הדעה חברת טייקו על כוונה לסגור את מפעל הייצור של ויסוניק בפארק התעשיות של קריית גת ולהעביר את הייצור לסין. מהלך זה נשקל עשור קודם לכן, אך נשלל בטענה שהוא אינו כדאי.
בלו ולנטיין
הסרט יצא בארצות הברית ב-24 בינואר 2010 בפסטיבל סאנדנס, וב-29 בדצמבר 2010 ברחבי המדינה. בבריטניה הסרט יצא ב-14 בינואר 2011.
עלילה
הסרט עוקב לסירוגין אחרי שתי תקופות שונות במערכת יחסיהם של דין וסינדי. בעבר, דין (ראיין גוסלינג) הוא סבל שנשר מהתיכון וסינדי (מישל ויליאמס) היא נערה החולמת ללמוד רפואה וגרה עם משפחתה הלא מאושרת בפנסילבניה. הם נפגשים במקרה כאשר דין מעביר חפצים לבית אבות שבו סבתה של סינדי גרה. הם מתאהבים למורת רוחו של אביה של סינדי. הם מתחתנים כאשר נודע להם שסינדי בהריון מחברה הקודם, בובי (מייק ווגל), ודין מוכן לעזור לה בגידול הילדה.
ביקורות והכנסות
הסרט זכה לביקורות חיוביות ממבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 89%. הופעתם של ויליאמס וגוסלינג זכתה לביקורות מהללות. הסרט הכניס כ-9.7 מיליון דולר בארצות הברית וכ-2.6 מיליון דולר מחוץ לארצות הברית.
הסמיזינגטונס
הסמיזינגטונס (באנגלית: The Smeezingtons) הם חבורת מפיקים ופזמונאים אמריקאים העובדים במשותף. החברים בסמיזינגטונס הם ברונו מארס, פיליפ לורנס, ארי לוין ולעיתים מצטרף אליהם ברודי בראון. בין הלהיטים אותם כתבה, חלקם אף הפיקה, החבורה נמנים "Right Round", "Wavin' Flag", "Forget You", "Nothin' on You", "Billionaire","Just the Way You Are" ו-"Grenade".
יום המיוחס
יום המיוחס (או יום יחוס) הוא כינוי ליום ב' בסיוון, הנמצא בין ראש חודש סיוון לבין שלושת ימי ההגבלה. המקורות הידועים הראשונים לכינוי זה הם רבי שלמה קלוגר ורבי ישראל מרוז'ין, המזכירים את הכינוי ככינוי עממי רווח.
מהות היום
משמעות השם לא לגמרי ברורה, אך הוצגו לו טעמים אחדים:
רחל לב-ויזל
רחל לב-ויזל (נולדה ב-10 באוגוסט 1951) היא פרופסור לעבודה סוציאלית, מטפלת משפחתית מומחית בטיפול בנפגעים מינית ובטיפול קבוצתי, טראומה בילדות ופתוח כלים יצירתיים להערכה אבחון וטיפול בנפגעים בילדות. מכהנת כראש אשכול קליני גוף נפש בחוג לעבודה סוציאלית במכללת תל חי, ראש היחידה להערכה ואבחון של קטינים נפגעי טראומה ואלימות במרכז סגול לרפואה היפרבארית ומחקר בי"ח ע"ש שמיר, יו"ר ועדת המחקר מרכז המחקר לטיפול באמצעות אמנויות על שם אמילי סגול באוניברסיטת חיפה. ויו"ר שותפה למרכז המחקר ע"ש אמילי סגול באוניברסיטת צוללונגקורן בבנגקוק. בעבר ייסדה וכיהנה כראש בית הספר לטפול באמנויות באוניברסיטת חיפה וראש מרכז המחקר ע"ש אמילי סגול לחקר טפול באמנויות באוניברסיטת חיפה.
ביוגרפיה
לב-ויזל היא בת להורים ניצולי שואה, יוצאי הונגריה וסלובקיה, שעלו לישראל בתום מלחמת העולם השנייה לאחר שחרורם מאושוויץ, ב-1947, בעזרת עליית הנוער. גדלה במושב במרכז הארץ. הוריה היגרו לקנדה ב-1967, לב-ויזל חזרה לארץ לשרת בצה"ל ומאז נשארה. הוריה שבו לארץ 10 שנים מאוחר יותר. לפני שנים ספורות גילתה, שסוד משיכתה והתעניינותה האישית בנושא קורבנות אלימות בילדות ובעיקר בנפגעים מינית, מקורה בחוויות הילדות של הוריה.
את לימודי התואר הראשון והשני בעבודה סוציאלית עשתה באוניברסיטת חיפה. ב-1996 סיימה לימודי דוקטורט בבית הספר לעבודה סוציאלית באוניברסיטה העברית בירושלים.
בתחילת דרכה המקצועית הקימה ברמת הגולן תחנה לטיפול במשפחה, לאם ולילד. ב-1987 הקימה את הסניף של מכון אדם לאבחון והכוונה מקצועית ברמת הגולן, ובמקביל לימדה בשלוחה של אוניברסיטת בר-אילן במכללת צפת, בתוכנית ההכשרה לעבודה סוציאלית, והייתה אחראית על ההכשרה המעשית. ב-1996 הצטרפה לאוניברסיטת בן-גוריון, הקימה ועמדה בראש המגמה לטיפול באמנות, במחלקה לעבודה סוציאלית. ב-2006 עברה ללמד באוניברסיטת חיפה, בבית הספר לעבודה סוציאלית. במקביל עבדה כמטפלת אינדיבידואלית וקבוצתית עם קורבנות לאלימות מינית ופיזית. פיתחה טכניקות יצירתיות בטיפול, שכוללות שיטות התערבות מילולית ולא מילולית.
וודאפון פארק
וודאפון פארק (בטורקית: Vodafone Park) הוא אצטדיון כדורגל באיסטנבול שבטורקיה ובו 41,903 מקומות ישיבה. האצטדיון משמש את קבוצת הכדורגל בשיקטש, שהיא גם בעלת האצטדיון.
רחל לב-ויזל
ביוגרפיה
לב-ויזל הקימה בשיתוף עם פרופסור צבי איזיקוביץ' את עמותת אמינות לטיפול באלימות ופגיעה במשפחה בישראל. העמותה מאגדת את כל תחומי המקצוע שעוסקים בטיפול באלימות ומנסה להביא לאינטגרציה ופיתוח מודלים של התערבויות. בשנת 2008 קיבלה מעמותת אומ"ץ את אות אומ"ץ על פעילותה המקצועית האקדמית והציבורית, על מאבקה לאכיפת החוקים ולעקירת נגע האלימות במשפחה, ועל תרומתה לפעילות למניעה וטיפול בפגיעות מיניות.
וודאפון פארק
היסטוריה
אבן היסוד הונחה באוקטובר על השטח של אצטדיון אינני שנסגר ארבעה חודשים קודם לכן. וודאפון ארנה כולל 1903 תאי צפייה, מספר מסעדות, ואינטרנט אלחוטי ברמה גבוהה אותו מספקת חברת סיסקו.
ב-10 באפריל 2016 נפתח האצטדיון לקהל הרחב, ויום למחרת נערך בו משחק הבכורה בו נכחו 38,420 צופים שראו את בשיקטש מנצחת 2–3 את בורסאספור. מריו גומז העלה את בשיקטש ליתרון בדקה ה-22 ובכך הפך לכובש הראשון בתולדות האצטדיון.
רחל לב-ויזל
ביוגרפיה
ב-2011 הקימה את מרכז המחקר לחקר טיפול באמנויות ע"ש אמילי סגול, באמצעות תרומה של סמי וטובה סגול. מרכז מחקר זה הוא היחידי הקיים בתחום בעולם. ב-2017 הקימה את מעבדת סגול לחקר וטיפול בילדים בסיכון המוכוון למחקרים יישומיים בתחום ילדים בסיכון. מאז- 2011 עומדת בראש מרכז המחקר ע"ש אמילי סגול וראש מעבדת סגול.
וודאפון פארק
היסטוריה
בשנת 2017 שונה שם האצטדיון מ"וודאפון ארנה" ל"וודאפון פארק", עקב הוראה של נשיא טורקיה, רג'פ טאיפ ארדואן, לחדול מהשימוש במילה "ארנה" ("arena") לתיאור מתקני ספורט בטורקיה.
רחל לב-ויזל
ביוגרפיה
ב-2020 ייסדה בשיתוף עם פרופ' בינסון את מרכז המחקר ע"ש אמילי סגול לטיפול באמנויות יצירה ואיכות חיים באוניברסיטת צ'וללונגקורן בנגקוק תאילנד.
לאחר שפרשה לגמלאות מאוניברסיטת חיפה 2021, הצטרפה לסגל החוג לעבודה סוציאלית במכללת תל חי ומשמשת כראש אשכול קליני גוף נפש בתואר השני. ב-2021 הקימה את המרכז הלאומי להערכת קטינים נפגעי טראומה ואלימות במרכז סגול לרפואה היפרבארית בבי"ח ע"ש שמיר (אסף הרופא) תחת ניהולו של פרופ' שי אפרתי בשיתוף עם דר' קרן דואניס. במסגרת יחידה מולטידיסצפלינרית זו הכוללת פסיכיאטרית, פסיכולוגית שיקומית, רופאים ועוד, עורכת חוות דעת לבתי משפט לענייני משפחה ובתי דין רבניים בתחום מסוגלות/מסוכנות הורית והערכה ואבחון של קטינים לגביהם יש חשד של פגיעה מינית או אחרת.
שמשה כמייסדת שותפה בחברת אנימה לפיתוח מערכת בינה מלאכותית לזיהוי פגיעה מינית באמצעות ציור דמות עצמי, פרשה מן החברה ב-2022 וממשיכה בפיתוח המערכת במסגרת שני מרכזי המחקר ע"ש אמילי סגול.
עבודה קבוצתית בחברה רב-תרבותית
לב ויזל פיתחה מגוון פעילויות ותרגילים יצירתיים לשימוש של מנחי קבוצות, פעילויות הממקדות את עבודת הקבוצה בהתאם למטרותיה. בספרה "מסע של חוויות" (2002, לאה קטן) היא אספה פעילויות אלו ויצרה מעין לאנשי מקצוע המנחים קבוצות דינאמיות, קבוצות משימה ודיון, או קבוצות לעזרה עצמית. הפעילויות המוצעות ניתנות לשינוי והתאמה בהתאם למטרות, אופי וצרכי הקבוצה והמנחה.
בשנת 1996 הייתה לב ויזל בין המובילים בארגון הכנס הארצי הראשון בנושא "עבודה קבוצתית בחברה רב-תרבותית: דמיון ושוני". הכנס התקיים באוניברסיטת בן-גוריון. בספרה "עבודה קבוצתית בחברה רב תרבותית" (2002, לאה קטן), עסקה לב ויזל במפגש של קבוצות בחברה הישראלית, של יהודים וערבים, של עולים וותיקים ושל דתיים וחילונים. כמו כן מוצעות בו טכניקות שונות לעבודה עם קבוצות במצבי קונפליקט. הספר מאגד בתוכו מאמרים וידע שהצטבר בעבודה עם "קבוצות הסתגלות" אתניות. חלקו מתייחס לשיח שבין המנחה לקבוצה, במיוחד במצב שבו כל אחד מהם שייך לתרבות אחרת, וההתמודדות עם ההבדלים השונים הבאים לידי ביטוי בין השאר בשפה. הספר עוסק בהמשגה ובהכללה, ובהצגת עקרונות בסיסיים לעבודה קבוצתית בחברה רב תרבותית.
בריאות נפשית בקרב נשים בישראל
לב ויזל חקרה רבות את ההיבטים השונים של בריאות נפשית בקרב נשים בישראל. כמו כן חקרה את ההיבטים השונים של אלימות כלפי נשים והאופן בו נשים מתמודדות עם ההשלכות הנפשיות של האלימות אשר חוו, פחד מאונס בקרב סטודנטיות, בריאות נפשית בקרב נשים מוכות בנגב, השוואה בין נשים בדואיות לנשים יהודיות, העברה בין דורית של פגיעה מינית וסיפורי חיים של אמהות לבנים-בעלים מכים. לב ויזל גם השתתפה ב-2002 בכנס הלאומי הראשון בנושא קידום הבריאות הנפשית של נשים בישראל, אשר נערך באוניברסיטת בן-גוריון.
בנוסף ערכה לב ויזל את הספר "שמרי נפשך" (2005, ג' צוויקל נ' ברק), ובו 25 מאמרים המציגים מבחר של נושאים, בעיות ואתגרים המעסיקים כיום את הנשים הישראליות בתחום הבריאות הנפשית. הספר דן מתוך גישה היסטורית, אמנותית, מינית ופסיכואנליטית, בפעילות הגומלין שבין מגדר לבין בעיות של בריאות נפשית בקרב נשים.
שימוש בציור ככלי לאבחון והערכה בנושא אלימות ופגיעה מינית
לב ויזל פיתחה את השימוש בציור דמות אנוש וציור משפחה ככלי לאבחון והערכה של אלימות. בספרה "ציור דמות אנוש ומשפחה" (2005) פירטה כלים לזיהוי התוקפים, כגון בני זוג אלימים, פדופילים ואנסים; הקורבנות, כגון נפגעי תקיפה מינית, נשים קורבנות לאלימות בין-זוגית, וילדים מוכים; וקורבנות עקיפים, כגון ילדים העדים לאלימות בין הוריהם וילדים שאביהם רצח את אמם. הספר כולל הנחיות כלליות לאבחון והערכה של אינדיקטורים ספציפיים המצביעים על הפרעות אישיות, כגון הפרעות דיסוציאטיביות, נטייה לשימוש באלימות ועוד.
פגיעות מיניות בילדים
לב ויזל חקרה את התופעה של הפרעת זהות דיסוציאטיבית והקשר שלה לחוויות טראומתיות מן הילדות. בספר "פנים רבות לה" (2007, ענת ברין) פרשה את סיפורה של מטופלת עם הפרעת זהות דיסוציאטיבית והטיפול בה. כמו כן היא חקרה כיצד חוויות טראומתיות בילדות, אלימות ופגיעות מיניות משפיעות על נשים במהלך הריון ולידה. במחקר על הקשר בין פגיעות מיניות בילדות והריון בסיכון גבוה, נמצא קשר בין פגיעות מיניות מתחת לגיל 14 לבין סיכוי גבוה שנשים יסבלו מדיכאון, בעיות גניקולוגיות ומחלות כרוניות נוספות; כן נמצא כי כ-50% מהנשים אשר הוגדרו כנשים בהריון בסיכון, אכן סבלו מפגיעות מיניות וטראומות נוספות בילדות.
כיום עוסקת לב-ויזל במחקר בתחום פגיעה מינית בילדות, ופתוח כלים להערכה אבחון וטיפול בקטינים נפגעי אלימות.
אליעזר דן רלב"ג
הרב משה אליעזר דן רלב"ג (תקצ"ב 1832 – כ"ז באב תרנ"ה, אוגוסט 1895) היה ראש ישיבת עץ חיים בירושלים.
רחל לב-ויזל
השואה - השפעות טראומתיות, דור שני והתעללות מינית בילדים
לב ויזל חקרה את ההשפעה של חוויות טראומתיות מהשואה על הניצולים, ועל הדור השני, ילדיהם של ניצולי שואה. בין הנושאים שחקרה בולט נושא שכמעט ולא עסקו בו, התעללות מינית נגד ילדים בשואה, הן על ידי השובים שלהם והן על ידי מציליהם. בספרה Hell within hell (ס'וינגר, 2011) היא מביאה עדויות של ניצולים. הספר עוסק בהשפעת החוויות הטראומתיות של השואה על חייהם של הניצולים, ובעיקר ההשפעה ההרסנית של ההתעללות המינית.
אליעזר דן רלב"ג
תולדותיו
עם הקמת ישיבת עץ חיים למד בה בבחרותו. היה מתלמידי הרב שמואל סלנט והרב משה יהודה לייב זילברברג, והוסמך לרבנות על ידי הרב סלנט. נישא לחיינה, בת גבריאל מדאהלינוב, שנפטרה במגפת הכולרה שפרצה בירושלים בשנת תרכ"ו (1866). בנו היחיד מחיינה - אריה לייב- היה מראשוני הרוקחים בירושלים. נישא בשנית לצביה, בת הרב יהוסף שוורץ. מסר שיעורים בבית המדרש שיסד חותנו.
בשנת תרט"ז (1856), בהיותו בן 24 התמנה למשגיח בתלמוד תורה של ישיבת עץ חיים, כעבור שנה התמנה לר"מ בישיבה הקטנה, ובין השנים 1860 – 1865 כיהן ר"מ בישיבה הגדולה של ישיבת עץ חיים. בשנת 1887, לאחר פטירת ראש הישיבה הרב משה נחמיה כהניו, התמנה תחתיו לעמוד בראשות הישיבה, עד לפטירתו בשנת תרנ"ה (1895).
היה מראשי כולל הפרושים רייסן בירושלים ומן הגבאים הראשונים של בית החולים "ביקור חולים" בעיר העתיקה בירושלים.
מלבד תפקידו בישיבת עץ חיים מסר שיעורי תורה במקומות שונים בירושלים. במשך שנים היה הפוסק של שוחטי ירושלים ומראשי החברה קדישא של עדת הפרושים. היה בקשר הדוק עם בן דודו המהרי"ל דיסקין.
סייע לגיסו יוסף ריבלין בפעולותיו הציבוריות. הצטרף לאגודת "בוני ירושלים" שיסד ריבלין והיה מעשרת החברים הראשונים שיסדו את שכונת מאה שערים.
נפטר בשנת תרנ"ה (1895) ונקבר בהר הזיתים. כעבור שלוש שנים נקבר בצמוד לקברו בן דודו המהרי"ל דיסקין.
בשנת תשס"ט (2009) הוציא צאצאו הרב אליעזר דן רלב"ג מלייקווד שבניו ג'רזי מתוך כתב ידו את הספר "דמשק אליעזר", הכולל את חידושיו של הרב משה אליעזר דן רלב"ג על התורה ומדרש רבה.
צאצאיו
לרבי אליעזר דן נולד בן אחד מאשתו הראשונה. מאשתו השנייה נולדו 4 בנים ובת:
בית הקברות הצבאי בחיפה
בית הקברות הצבאי בחיפה שוכן ליד הכניסה המערבית לעיר. הוא השלישי בגודלו בישראל מבחינת מספר החללים הטמונים בו – 1,763.
בית הקברות
בית הקברות ממוקם בפאה הצפון-מערבית של מתחם בתי הקברות של חיפה בחוף הכרמל, ממערב לרכס הכרמל.
ראשיתו של בית הקברות הייתה בחלקה שהוקצתה בתחילת 1948 בשולי בית הקברות האזרחי של העיר לקבורת הנופלים במערכה החדשה שהחלה אז – מלחמת העצמאות. קבורים בה במעורב אזרחים וחללים שהוכרו כחיילים לאחר מותם. על קברי האזרחים מונחות כריות מצבה בתבנית צבאית, שעליהן חרותים שמותיהם בלבד.
מתחם בית הקברות הוא צר וארוך, ומשתרע לאורך של כ-380 מטר מצפון לדרום וכ-45 עד 100 מטר ממזרח למערב. מעבר סלול להולכי רגל במרכז וכביש פנימי במערב מתמשכים לכל אורכו.
חלקת מלחמת העצמאות ממוקמת כיום בעברו המזרחי של האתר, ובה טמונים כ-280 חללים (לא כולל אזרחים). החלקות האחרות בבית הקברות הוקמו מצפון, ממערב ומדרום-מערב לה.
בפינה הצפון-מזרחית של האתר ממוקמת חלקה שבה נקברו בקבר אחים חללים מאסון המשחתת אילת באוקטובר 1967. לידה מוצבת מצבת זיכרון לצוללת דקר, שאבדה בים התיכון בינואר 1968.
רחבת הטקס בבית הקברות ממוקמת מעט מצפון למרכזו, ליד חלקת תש"ח. על פי המסורת מנהל חיל הים את טקס יום הזיכרון לחללי מערכות ישראל המתקיים בבית הקברות ומציב את חייליו למשמר הכבוד בטקס.
עשרות מהחללים הקבורים בבית הקברות עוטרו בעיטורי מערכת הביטחון.
בלה רמזי
איזבלה מיי רמזי (באנגלית: Isabella May Ramsey; נולדה ב-25 בספטמבר 2003) היא שחקנית וזמרת אנגלייה. הופעת הבכורה שלה כשחקנית הייתה בתפקיד ליאנה מורמונט בסדרת הפנטזיה "משחקי הכס" של רשת HBO. ידועה בעיקר בזכות תפקידה כאלי בסדרה" The Last Of Us", עוד היא ידועה מהופעתה בתפקיד ראשי בדמות מילדרד האבל בסדרה "המכשפה הכי גרועה" של ערוץ CBBC. ב-2018 החלה לדבב את הילדה בסדרה "Hilda" בנטפליקס.
ביוגרפיה
איזבלה מיי רמזי נולדה בעיר נוטינגהאם שבמחוז נוטינגהאמשייר. אביה, אלכס, הוא איש עסקים. רמזי סיימה את לימודיה בבית הספר האינטרנטי InterHigh School.
קריירה
רמזי החלה לשחק כתחביב כבר בגיל ארבע, ב-Stagecoach Theatre Arts בסניף לאפבורו, שם שיחקה במשך שבע שנים. אחר כך הופיעה ב"סדנת הטלוויזיה", והחלה להיבחן להופעה בתפקידים מקצועיים.
בשנים 2016 עד 2019 גילמה רמזי את ליאנה מורמונט בסדרת הפנטזיה "משחקי הכס" של HBO. זה היה התפקיד הראשון עליו קיבלה קרדיט. הופעת הבכורה שלה הייתה בעונה השישית בפרק 7 ("The Broken Man"), עליו קיבלה תגובות טובות מחובבי הסדרה ומהמבקרים. תגובות דומות קיבלה כשהופיעה בפרק הסיום של העונה "The Winds of Winter". בעיתון הוליווד ריפורטר נכתב עליה שהיא "הכוכב הפורץ של העונה השישית". רמזי המשיכה להופיע בתפקיד ליאנה בעונות השביעית והשמינית של הסדרה.
ב-2017 כיכבה רמזי בעיבוד הטלוויזיוני של ספרי "המכשפה הכי גרועה" בתפקיד המכשפה מילדרד האבל. על תפקיד זה זכתה ב-2019 בפרס השחקנית הצעירה הטובה ביותר של פרסי הילדים של האקדמיה הבריטית לאמנויות הקולנוע והטלוויזיה (BAFTA). רמזי עזבה את הסדרה ב-2020, והוחלפה על ידי השחקנית לידיה פייג'.
ב-2018 החלה רמזי להופיע בתפקיד הראשי בסדרה "הילדה" של נטפליקס.
במאי 2021 לוהקה רמזי לתפקיד בסדרת הטלוויזיה להיות אליזבת.
ב-2023 החלה לשחק בסדרה האחרונים מבינינו בתפקיד אלי ויליאמס, נערה בת 14 המפגינה כעס ועוינות כלפי הסובבים אותה, אך בחשאי משתוקקת לתחושת קרבה ושייכות; שנאלצת להתלוות אל ג'ואל במשימתו להבריח אותה לצדה השני של ארצות הברית עקב היותה חסינה מפני מגפת הקורדיספס ואי-לכך, המפתח ליצירת חיסון.
Battle Pass
בתעשיית משחקי הווידאו, Battle Pass הוא סוג של גישת מונטיזציה אשר מספקת תוכן נוסף עבור משחק בדרך כלל באמצעות מערכת בשלבים, ומתגמלת את השחקן עם פריטים במשחק עבור משחק והשלמת משימות ספציפיות. בהשראת מערכת הכרטוס של ה־season pass שמקורה ב־Dota 2 בשנת 2013, מודל ה־battle pass זכה לשימוש רב יותר כחלופה לדמי מנוי ו־loot boxes (בתרגום חפשי: תיבות שלל) מאז סוף העשור האחרון. לרוב ה־battle pass מציע גרסה חינמית, אשר נגישה עבור כל משתמש, וגרסה יוקרתית שדורשת חיובים שנתיים או עונתיים בתמורה לפריטים משופרים וקוסמטיקה.
עקרון
בתוך משחק וידאו, battle pass עשוי להיות מוצע לשחקן בחינם, או שהשחקן צריך לרכוש אותו דרך מיקרוטרנזקציות. מרגע שהשחקן קיבל את ה־battle pass, הוא מציג לשחקן מספר דרגות תגמול. עבור הרווחת מספיק נקודות ניסיון על מנת להשלים את הדרגה, השחקן מקבל את התגמול שמוגדר עבור אותה הדרגה ומתקדם להבאה. תגמולים אלה הם בדרך כלל קוסמטיים, כגון אפשרויות התאמה אישית של דמויות ונשקים (אשר ידועים בכינוי "סקינים"), הבעות ותנועות ודברים נוספים שגם הם אינם משפיעים על מהלך המשחק עצמו. בדרגות גבוהות יותר מסופקים תגמולים נחשקים יותר, המציעים לשחקנים דרך להציג לראווה אפשרויות התאמה אישית ייחודיות אלה בפני שחקנים אחרים בתור סמל סטטוס. נקודות ניסיון מתקבלות בכך שהשחקן משחק משחקים, ולעיתים קרובות דרך השלמת משימות בתוך המשחק. ישנם משחקים אשר מציעים דרך להאיץ את ההתקדמות בדרגות ה־battle pass על ידי שימוש במיקרוטרנזקציות. במשחקים שבהם קיים battle pass חינמי וגם בתשלום, לרוב הגרסה החינמית תכלול פחות דרגות או שתציע תגמולים פחות נחשקים. ההתקדמות של השחקן בגרסה בתשלום תישמר למקרה שהשחקן יחליט לרכוש אותה וכך הוא יקבל את כל הפרסים מהדרגות בגרסה בתשלום שהשלים.
באטל פאסים והתגמולים שהם מכילים זמינים לזמן מוגבל, בדרך כלל למשך כמה חודשים, שאחריהם יתווסף למשחק battle pass חדש ובו תגמולים חדשים שניתן להשיג. לאחר שבאטל פאס מסוים מסתיים לא ניתן להשיג את התגמולים שבו יותר. משחקים רבים משנים את השם של ה־battle pass שלהם מעט. לדוגמה, במשחק Rocket League הוא נקרא "Rocket Pass", במשחק PUBG: Battlegrounds הוא נקרא "Survivor Pass" ובמשחק Fortnite Save the World הוא נקרא "Ventures level".
היסטוריה
אחת מן הפעמים הראשונות בהם נראה העיקרון של battle pass הייתה במשחק Dota 2 של חברת Valve, בתקופה שלמשחק היה אירוע שסובב סביב הטורניר The International של שנת 2013, שהוא טורניר הספורט האלקטרוני השנתי של המשחק Dota 2. בעודו קרוי "Compendium", הוא סיפק תוכן ייחודי למשחק ותכונות נוספות עבור השחקנים אשר רכשו אותו, כאשר 25 אחוזים מן ההכנסות שנבעו ממנו הלכו לבריכת הפרסים עבור האירוע. בשנת 2016, Valve כללו את ה־Compendium ב־battle pass בינלאומי גדול יותר, ומאוחר יותר אף הציגו גרסה חודשית עם המנוי "Dota Plus" בשנת 2018. Valve גם הוסיפו "campaign passes" למשחק Team Fortress 2 בשנת 2015, שהציבו בפני השחקן אשר רכש אותם מספר מטרות לזמן מוגבל שבמידה וישלים אותם יזכה באפשרויות התאמה אישית ייחודיות.
הפופולריות של הבאטל פאס צמחה בצורה משמעותית בשנת 2018 עם השימוש שלו על ידי החברה אפיק גיימס במשחק פורטנייט. ההצלחה הרבה שלו בקנה מידה שכמעט ולא נראה בעבר משכה תשומת לב רבה כלפי שיטות המונטיזציה שלו. המשחק החינמי אימץ את לוח הזמנים העונתי, כך שכל עונה נמשכת כ־10 שבועות (לפעמים יותר), ובכל עונה נוספים סטים של פריטים קוסמטיים ו־emotes אשר מוצעים. פורטנייט הציעו לראשונה battle pass בעונה השנייה של המשחק, בתקופה שבה המשחק היה בצמיחה משמעותית בכמות השחקנים שלו, ומאז הוא בשימוש בכל עונה של המשחק.
ארת ענק
ארת ענק (שם מדעי: Anodorhynchus) הוא סוג של תוכי ממוצא דרום אמריקאי ומרכז אמריקאי ובו שלושה מינים, המהווים את המינים הגדולים ביותר במשפחת התוכיים, ומהגדולים שבסדרת התוכאים.
מאפיינים
הארה היקינתונית היא הגדולה שבבני הסוג והמשפחה. היא יכולה להגיע לאורך 100 ס"מ ולמשקל 1.2-1.7 קילוגרם. כל בני הסוג בעלי גוון נוצות כחול עמוק ובעלי מקור גדול ומעוקל שצבעו שחור-אפור כהה עם בליטה צהובה עליו. בתחילה סוג זה היה מונוטיפי בו רק המין ארה יקינתונית שויך אך בהמשך התגלו עוד 2 מינים. אחד מהם מצוי בסכנת הכחדה חמורה וייתכן שאף נכחד לגמרי.
ארה זו ניזונה בעיקר מכמה דקליים. מקננת על עצים שונים ביערות הגשם של אמריקה הדרומית והמרכזית.
תל שוש
תל שוש, או תל אבו שושה, הוא תל עתיק הממוקם על קו הגבול שבין מערב עמק יזרעאל, לבין המורדות המזרחיים של רמות מנשה, כקילומטר מצפון לקיבוץ משמר העמק. שמו הערבי של התל, "אבו שושה" (בערבית: ابو شوشة, "אבי ציצית השער") הוא שמו של כפר ערבי ששכן בחלקו על התל וננטש על ידי תושביו במהלך מלחמת העצמאות. השם העברי של התל נובע מהשם הערבי וקרוי, ככל הנראה, על שם צמח השוש, צמח בר מצוי בארץ ישראל.
התל ניצב על גבעת קירטון נמוכה, המחוברת באוכף רחב לשלוחה מערבית, ונתחם על ידי נחל פגה בצפון, כביש 66 במזרח, כביש 6953 ונחל משמר העמק בדרום, ושלוחותיה של גבעת קיפוד במערב. שטח התל עומד על כ-40 דונם, והוא מתנשא כ-50 מטר מעל מפלסו של עמק יזרעאל.
מספר רב של סקרים ארכאולוגיים נערכו באתר, החל מהסקר של הקרן לחקר ארץ ישראל ב-1883 (סקר ארץ ישראל המערבית), ועד הסקר הנרחב של 2007, שבוצע במסגרת הרחבת כביש 66, בין צומת יקנעם לצומת מגידו. בסקרים אלו, ובמהלך סלילת הכבישים הגובלים את התל, התגלו ממצאים רבים הכוללים חומה מן התקופה הרומית, עדויות לתעשיות זכוכית ומתכת קדומות, ומערת קבורה מן המאה ה-2 ברגלי התל.
בקיץ 2020 החלה חפירה מחקרית מסודרת בניהולו של ד"ר אבנר אקר מטעם המחלקה ללימודי ארץ ישראל וארכאולוגיה באוניברסיטת בר-אילן.
ממצאים נוספים שנתגלו הם שרידי סוללת עפר בהיקף התל, מחסנים תת-קרקעיים המיוחסים לתקופה הצלבנית, מטבעות רבים, וכן מגוון חרסים מתקופת הברונזה, תקופת הברזל, התקופה הפרסית, התקופה ההלניסטית, התקופה רומית, התקופה ביזנטית, התקופה ערבית, התקופה הצלבנית, התקופה הממלוכית, והתקופה העות'מאנית.
על בסיס מיקומו של התל והממצאים הארכאולוגיים הרבים שנמצאו באתר, חוקרים כגון זאב ספראי ומיכה לין הציעו לזהות את תל שוש כגבע פרשים, עיר מימי הורדוס, המאוזכרת בכתביו של יוסף בן מתתיהו. לעומת זאת, בנימין מזר זיהה את גבע פרשים כאתר במצד שער העמקים, ואת תל שוש כגבע הפיליפית, עיר מהתקופה הרומית והביזנטית. זיהוי אפשרי נוסף של התל היא גבע, עיר מהמאה ה-15 לפנה"ס, המוזכרת ברשימה הגאוגרפית של תחותמס השלישי, מלך מצרים העתיקה.
This Is Why We Can't Have Nice Things
This Is Why We Can't Have Nice Things (בעברית: זֶה לָמָּה לֹא יְכוֹלִים לִהְיוֹת לָנוּ דְּבָרִים נֶחְמָדִים) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השישי, Reputation. השיר יצא לאור ב-10 בנובמבר 2017, בסמוך לצאת האלבום עצמו, על ידי חברת התקליטים ביג משין רקורדס.
רקע וכתיבה
השיר נכתב והופק על ידי טיילור סוויפט וג'ק אנטונוף, תוך שהיא הייתה המפיקה בפועל שלו בדומה ל-"Dress". השיר מדבר על הסכסוך בין סוויפט לבין קים קרדשיאן וקניה וסט ונפתח בצפירה על מנת להמחיש את המצב בו השלושה נמצאים, תוך שסוויפט עצמה אומרת שהם הסיבה ש"לא יכולים להיות דברים נחמדים".
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-60 מיליון השמעות.
ביקורת
הביקורות שהופנו כלפי השיר מטעם מבקרי המוזיקה היו חיוביות ברובן. באתר פיצ'פורק נכתב השיר מתאר מצב "בו סוויפט מרימה כוסית לחיי קים קרדשיאן וקניה וסט, אך שנייה לאחר מכן מתפוצצת מצחוק ובעצם עוקצת אותם". ב-Medium נכתב כי מדובר "בשיר שפל עד מאוד, שלא מוריד או מוסיף לרמה של האלבום".
באתר המוזיקה abitofpopmusic כתבו כי השיר הזה "עשוי להיות השיר הגרוע ביותר מהאלבום, תוך שהוא עוסק בשיחה הטלפון שקוימה בין סוויפט לבני הזוג (קים קרדשיאן וקניה וסט) ובעצם נועד לעלות את הנושא שוב על הפרק. בזמן שאתה מאזין לשיר הזה את מקווה כי היא (סוויפט) תפסיק לעסוק בנושא הזה שוב ושוב".
ארלינגטון (מסצ'וסטס)
ארלינגטון (אנגלית: Arlington) היא עיר במחוז מידלסקס, מסצ'וסטס, ארצות הברית, 10 ק"מ מצפון־מערב לבוסטון. אוכלוסיית העיר מנתה 46,308 תושבים בשנת 2020.
היסטוריה
מתיישבים אירופאים הקימו את העיירה ארלינגטון בשנת 1635 ככפר בגבולות קיימברידג', מסצ'וסטס, תחת השם מנוטומי, מילה אלגונקווינית שמשמעותה המשוערת היא "מים זורמים במהירות", אם כי אנתרופולוגים לשוניים חולקים על תרגום זה.
ב-27 בפברואר 1807 הוקמה מערב קיימברידג', שהשתרעה על אזור גדול יותר שהיה בעבר חלק מצ'ארלסטאון, וכללה חוץ ממנוטומי גם את השטח שהפך מאוחר יותר לעיר בלמונט, ועד לחוף נהר מיסטיק. בשנת 1867 שונה שמה של העיר לארלינגטון, לכבוד אלה שנקברו בבית הקברות הלאומי ארלינגטון ; שינוי השם נכנס לתוקף ב-30 באפריל.
שבט מסצ'וסט חי סביב אגמי מיסטיק, נהר מיסטיק ונחל אלווייף. צ'יף ננפאשמט נהרג על ידי שבט מתחרה בערך בשנת 1619, ואלמנתו של ננפאשמט, סקוואו סאצ'ם ממיסטיק " הפכה למנהיגה הרשמית של השבט. ב-1639 היא העניקה למתיישבים את האדמות שהיו אז קיימברידג' ו-ווטרטאון. היא חיה את שנותיה האחרונות בצד המערבי של אגמי מיסטיק ליד מדפורד, שם נפטרה מתישהו בין 1650 ל-1667. נחל בשם מיל ברוק זורם דרך העיירה, דבר שתרם היסטורית רבות לכלכלתה של ארלינגטון. בשנת 1637, קפטן ג'ורג' קוק בנה את הטחנה הראשונה באזור זה. לאחר מכן, נבנו שבע טחנות לאורך הנחל, כולל טחנת שוואמב העתיקה, שעדיין שרדה. טחנת שוומב היא טחנה פעילה משנת 1650, מה שהופך אותה לטחנה הפעילה הוותיקה ביותר בארץ.
רכיבתו המפורסמת של פול רוויר להזעיק את המתיישבים לקחה אותו דרך מנוטומי, (כיום ארלינגטון). מאוחר יותר, באותו יום ראשון של המהפכה האמריקאית, יותר דם נשפך במנוטומי מאשר בקרבות לקסינגטון וקונקורד גם יחד. אנשי המיליציה מהערים הסובבות התכנסו למנוטומי כדי לארוב לבריטים בנסיגתם מקונקורד ולקסינגטון. 25 אמריקאים נהרגו במנוטומי, מחצית מכלל האמריקנים שנהרגו בקרבות באותו יום, וכן 40 חיילים בריטים (יותר ממחצית ההרוגים שלהם). בית ג'ייסון ראסל הוא מוזיאון לזכר אותם 12 אמריקאים שנהרגו במעון הציורי הזה ובסביבתו ב-19 באפריל 1775. חורי כדורים נראים בקירות הפנימיים שלו עד היום.
אוכלוסיית ארלינגטון גדלה בלמעלה מ-90 אחוז במהלך שנות ה-20 של המאה ה-20. בשנת 1979, תוכנת הגיליון האלקטרוני הראשונה VisiCalc פותחה על ידי בוב פרנקסטון ודן בריקלין בעליית הגג של דירה בארלינגטון ששכר בוב פרנקסטון.
גאוגרפיה ותשתיות
ארלינגטון משתרעת על פני כ-14 קמ"ר, או 5.5 מיילים רבועים, מתוכם כ-1.2 קמ"ר, או 0.4 מייל רבוע, מכוסים במים. יש 900 דונם (0.9 קמ"ר) של פארקים. הגובה נע בין 1.2 מ' מעל פני הים (לאורך נחל אלווייף) ועד ל-115 מ' ליד פארק אווניו והשדרה המזרחית.
ארלינגטון גובלת באגמי מיסטיק, נהר מיסטיק ונחל אלווייף. בגבולותיה נמצאים Spy Pond, מאגר ארלינגטון, מיל ברוק, ו-Hills Pond.